КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**«Коми Республика мутасын государственнöй, муниципальнöй велöдан учреждениеясын, а сiдзжö мукöд велöдан организацияын, кöні збыльмöдöны школаöдз велöдан медшöр общеобразовательнöй уджтас, кага видзöм компенсируйтöм йылысь» Коми Республикаса Правительстволöн 2007 во урасьöм тöлысь 14 лунся 20 №-а шуöмö вежсьöм пыртöм йылысь**

Коми Республикаса Правительство шуис:

1. Пыртны «Коми Республика мутасын государственнöй, муниципальнöй велöдан учреждениеясын, а сiдзжö мукöд велöдан организацияын, кöні збыльмöдöны школаöдз велöдан медшöр общеобразовательнöй уджтас, кага видзöм компенсируйтöм йылысь» Коми Республикаса Правительстволöн 2007 во урасьöм тöлысь 14 лунся 20 №-а шуöмö вежсьöм содтöдын индöм серти.

2. Тайö шуöмыс вынсялö сiйöс кырымалан лунсянь.

Коми Республикаса Юралысь В.Торлопов

Сыктывкар

2009 вося öшым тöлысь 16 лун

372 №

Коми Республикаса Правительстволöн

2009 во öшым тöлысь 16 лунся 372 №-а шуöм дорö

СОДТÖД

«Коми Республика мутасын государственнöй, муниципальнöй велöдан учреждениеясын, а сiдзжö мукöд велöдан организацияын, кöні збыльмöдöны школаöдз велöдан медшöр общеобразовательнöй уджтас, кага видзöм компенсируйтöм йылысь» Коми Республикаса Правительстволöн 2007 во урасьöм тöлысь 14 лунся 20 №-а шуöмö пыртöм

**ВЕЖСЬÖМ**

«Коми Республика мутасын государственнöй, муниципальнöй велöдан учреждениеясын, кöні збыльмöдöны школаöдз велöдан медшöр общеобразовательнöй уджтас, кага видзöм компенсируйтöм йылысь» Коми Республикаса Правительстволöн 2007 во урасьöм тöлысь 14 лунся 20 №-а шуöмын:

Коми Республика мутасын государственнöй, муниципальнöй учреждениеясын, а сiдзжö мукöд велöдан организацияын, кöні збыльмöдöны школаöдз велöдан медшöр общеобразовательнöй уджтас, кага видзöмысь компенсируйтны шыöдчан пöрадокын да компенсация мынтан пöрадокын, мый вынсьöдöма шуöмöн (содтöд):

9 пункт гижны тадзи:

«9. Школаöдз велöдан учреждение ыстö Коми Республикаса законодательствоöн уполномочитöм органö документъяс, кутшöмъясöс индöма тайö Пöрадоклöн 6 пунктын да компенсация сетöм йылысь юöръяс 5 уджалан лунöн тайö Пöрадоклöн 6 пунктын индöм документъяс воан лунсянь.

Коми Республикаса законодательствоöн уполномочитöм орган школаöдз велöдан учреждениеöн тайö Пöрадоклöн 6 пунктын пасйöм документъяс сетан лунсянь 5 уджалан лунöн примитö компенсация сетöм (öткажитöм) йылысь решение.

Компенсация сетны öткажитан решение вылö подувъяс:

1) абу сетöма либö сетöма абу тырвыйö став документсö, кутшöмъясöс пасйöма тайö Пöрадоклöн 6 пунктын;

2) сетöма абу збыль юöръяс, кутшöмъяс колöны компенсация индöм вылö;

3) батьыс либö мамыс кодыскö (оланпас серти представительыс) босьтö компенсациясö.

Сэк, кор колö тöдмавны, стöчöсь-ö гражданинöн сетöм юöръясыс, Коми Республикаса законодательствоöн уполномочитöм орган прöверитö индöм юöръяссö збыль лöсялöм вылö колана юöр кутысь органъясö да организацияясö запросъяс мöдöдöмöн. Та дырйи решение индöм (индыны öткажитöм) йылысь решение примитан кадколастсö Коми Республикаса законодательствоöн уполномочитöм органса юрнуöдысь либö сыöн уполномочитöм морт нюжöдö сэтшöм кадколаст вылö, мыйта колö корана юöр босьтöм вылö, но 30 календарнöй лунысь оз дырджык, мый йылысь юöртöны гражданинлы лöсялана запрос мöдöдан лунсянь 5 календарнöй лунöн гижöда уведомление мöдöдöмöн.

Босьтöм юöр подув вылын, мый эскöдö гражданинöн оз стöч юöръяс сетöм, Коми Республикаса законодательствоöн уполномочитöм орган примитö компенсация индыны öткажитöм йылысь решение.

Кор примитöны компенсацияын öткажитöм йылысь решение, тайö решение примитысь Коми Республикаса законодательствоöн уполномочитöм орган 5 уджалан лунöн татшöм решение примитан лунсянь гижöмöн юöртö та йылысь гражданинлы öткажитöмын помкаяс пасйöмöн.

Гражданинлöн эм право мöдысь шыöдчыны Коми Республикаса законодательствоöн уполномочитöм органö компенсация индöм вылö сэк, кор бырöдас компенсация сетöм вылö öткажитан подувъяссö, мый индöма тайö пунктöн.».

Исакова 3 430 пас